Kamu bisa jelasin ke aku soal Heucak dalam bahasa sunda?

Heucak nyaéta paré anu leupas tina geugeusan; ranggeuyan paré anu henteu bisa di beungkeut/dieundan. Heucak ogé nunjul kana ranggeuyan paré anu henteu gembleng, kurang loba eusina ku lantaran sawaréhna hapa atawa henteu jadi, heucak ilaharna diala pang pandeurina.

Heucak mah dipoéna diamparkeun dina luhur giribig, nyiru, atawa karung tempona geus garing tuluy dijait tara ieuh diasupkeun ka leuit. Wadahan maké tolombong atawa karung, béda jeung paré beunang mangkék dipoéna sageugeus-sageugeus ditilaman saperluna di mana geus garing diteundeun digantungkeun atawa diasupkeun ka leuit. Témpona butuh béas jang nyangu, anu sok diheulakeun ditutu téh paré heucak heula tuluy waé diliwet, sanguna ogé sok disebut sangu heucak.

Paré anu dipelak sok maruragan kana galeng terus ngajadi nepi ka dipanén, éta ogé nu kasebut paré heucak